Chakir El Homrani obre l’acte central del Dia Internacional de les Cooperatives - Terrassa Informa!\nInici » Notícies » Notícies Generals » Societat » Chakir El Homrani obre l’acte central del Dia Internacional de les Cooperatives\n2 Juliol 2018 a 15:00\nChakir El Homrani obre l’acte central del Dia Internacional de les Cooperatives\nAvui a la cooperativa Lleialtat Santsenca\nEl pròxim 7 de juliol és el Dia Internacional de les Cooperatives i l’acte central a Catalunya serà avui a les 12 a la cooperativa Lleialtat Santsenca. El conseller de Treball, Afers Socials i Famílies de la Generalitat, Chakir El Homrani, donarà la benvinguda a l’acte. Tot seguit serà el torn de la ponència d’Esther Vivas, periodista especialitzada en anàlisi política, sistema agroalimentari i maternitat. La jornada també comptarà amb la contribució de la Xarxa d’Ateneus Cooperatius, dels projectes singulars i del sector cooperatiu. La lectura del manifesta cooperativista precedirà la cloenda a càrrec del secretari general de Treball, Afers Socials i Famílies, Josep Ginesta.\nEl mateix dia 7 de juliol, el parc de Sant Francesc de Sant Cugat acollirà la 6a Diada Coop, en què hi haurà la presentació del grup d’estalvi local i de la comissió d’habitatge de la XES Sant Cugat, la conferència Ecofeminisme i cooperativisme a càrrec de Yayo Herrero i la lectura del manifest del Dia Internacional de les Cooperatives. La nit es vestirà de festa amb un sopar elaborat per la Taverna Cal Temerari i l’actuació del grup Spesa. Tot plegat amb barra de cerveses artesanes i altres atesa per la Florestina.\nSOBRE EL DIA INTERNACIONAL DE LES COOPERATIVES\nEl Dia Internacional de les Cooperatives de les Nacions Unides se celebra anualment el primer dissabte de juliol. L’objectiu d’aquesta celebració és: augmentar la consciència de les cooperatives; ressaltar les fites i els objectius de les Nacions Unides i el moviment cooperatiu internacional; destacar les contribucions del moviment a la resolució dels principals problemes abordats per les Nacions Unides; i enfortir i ampliar la cooperació entre el moviment cooperatiu i altres actors.\nEl 1992, després de l’esforç de la Aliança Cooperativa Internacional (ACI) i del Committee for thePromotionandAdvancement of Cooperatives (COPAC), l’Assemblea General de les Nacions Unides va proclamar el primer dissabte de juliol de 1995 com a Dia Internacional de les Cooperatives, marcant el centenari de l’Aliança. De fet, des de 1995, l’Aliança i les Nacions Unides han marcat el tema del Dia Internacional a través de COPAC, una aliança amb múltiples grups d’interès de les institucions públiques i privades mundials. L’Aliança és membre fundador d’aquest òrgan que promou i recolza les empreses cooperatives centrades en les persones, com a líders en el desenvolupament sostenible.\nSOBRE L’ALIANÇA COOPERATIVA INTERNACIONAL I LA CONFEDERACIÓ DE COOPERATIVES DE CATALUNYA\nL’Aliança Cooperativa Internacional és una associació internacional sense ànim de lucre creada el 1895 per avançar en el model d’empresa social cooperativa. És la veu de les cooperatives de tot el món i representa a més de 300 federacions i organitzacions cooperatives de 109 països. A més, treballa amb governs i organitzacions globals i regionals per crear entorns legislatius que permetin a les cooperatives formar-se i créixer, i promou la importància del model de negoci basat en els valors cooperatius centrats en les persones.\nDes de la seva oficina de Brussel·les (Bèlgica), l’Aliança Cooperativa Internacional s’organitza en quatre oficines regionals (Europa, Àfrica, Amèrica i Àsia-Pacífic), i vuit Organismes Sectorials (Banca, Agricultura, Pesca, Assegurances, Salut, Habitatge, Cooperatives de Consumidors i cooperatives de serveis i indústries).\nLa Confederació de Cooperatives de Catalunya és membre de ple dret de l’ACI des del 1920 (amb una pausa com a conseqüència de la dictadura franquista), essent el primer i únic país sense estat en ser-ne membre de ple dret. A l’actualitat, representem a més de 4.400 empreses i més de 47.000 persones treballadores (l’1,4% de l’ocupació a Catalunya).\nUna de cada sis persones del planeta és cooperativista. L’Aliança Cooperativa Internacional representa 1,2 bilions de cooperativistes procedents de les 3 milions de cooperatives de tot el món. Les 300 cooperatives més grans del món han combinat ingressos anuals per 2,16 trilions de dòlars (2015) i 280 milions de persones a tot el món (10% de la població ocupada), asseguren els seus mitjans de subsistència a través de les cooperatives, ja sigui a través d’ocupació directa o organitzant-se a través d’una cooperativa.\n#ACI #ateneu #cooperatives #COPAC\nCooperatives de facturació\nDurant el primer trimestre de 2016 s’han constituït 42 noves cooperatives


Sobre la paciencia | Centre PsicoEstratègic\nLa paciència és una de les qualitats que més t´ajudarà a crear-te una personalitat més càlida i afectuosa. Contra més pacient siguis, més fàcil et resultarà acceptar les coses tal i com son, en lloc d´insistir en que tenen que ser com a tu t´agradaria. Sense paciència la vida resulta extremadament frustrant. Et sents sobrepassat, molest i irritat amb facilitat. La paciència afegeix una dimensió de comoditat i tranquil·litat a la teva vida. Resulta essencial per a la pau interior.\nFer-se pacient implica obrir el cor al moment present, encara malgrat que no t´agradi. Si et trobes enmig d´un embús de tràfic o arribes tard a una cita, obrir-te al moment significaria detenir-te en el procés de fer una bola de neu mental abans de que el pensament se t´escapi de les mans i recordar-te amb amabilitat que has de relaxar-te. També podria ser un bon moment per a respirar, així com una oportunitat per a recordar-te a tu mateix que, dintre de l´esquema més ampli de les coses, arribar tard potser no és tan important.\nLa paciència també implica veure la innocència en els demés. Alguns amics nostres tenen fills petits. Sovint, mentre estic escrivint o preparant alguna sessió de teràpia, venen a casa, entren en el meu despatx i interrompen la meva feina, el que pot ser molt descoratjador en determinats moments. El que he aprés a fer (la majoria de les vegades) és veure la innocència del comportament en lloc de fixar-me en les potencials conseqüències d´aquestes interrupcions: “No acabaré el treball, perdré el fil dels meus pensaments, aquesta era la única oportunitat que tenia avui per escriure” i així successivament. Em recordo a mi mateix perquè entren a veure´m, perquè son nens i volen jugar, no perquè estiguin conspirant per fer malbé el meu treball. Quan em me´n recordo de veure la innocència, tot seguit aflora un sentiment de paciència i la meva atenció es torna a focalitzar en el moment present. Qualsevol irritació que hagi estat creixent dintre meu queda eliminada i recordo, una vegada més, com d´afortunat soc de poder relacionar-me amb la gent (nens inclosos, és clar). He descobert, que si mires prou profundament, gairebé sempre pots veure la innocència de les altres persones, i també en situacions potencialment frustrants. Si ho fas, tu també et convertiràs en una persona més pacient i plàcida i, d´alguna manera, descobriràs que comences a gaudir d´alguns moments que acostumaven a causar-te frustració.\nPel que respecta a la paciència, recordo un conte que em va explicar algú en un dels viatges que vaig fer a Japó. Diu així:\n“Un dia vaig decidir donar-me per vençut…vaig renunciar al meu treball, a la meva relació, a la meva vida. Vaig ser al bosc per parlar amb un ancià que deien era molt savi.\n-Podria donar-me una bona raó per no donar-me per vençut?- li vaig preguntar.\n-Mira al teu al voltant -em va respondre-, veus la falguera i el bambú?\n-Sí -vaig respondre.\n-Quan vaig sembrar les llavors de la falguera i el bambú, les vaig cuidar molt bé. La falguera ràpidament va créixer. El seu verd brillant cobria el sòl. Però gens va sortir de la llavor de bambú. No obstant això no vaig renunciar al bambú. En el segon any la falguera va créixer més brillant i abundant i novament, gens va créixer de la llavor de bambú. Però no vaig renunciar al bambú. En el tercer any, encara no va brollar de la llavor de bambú. Però no vaig renunciar al bambú. En el quart any, novament, no va sortir de la llavor de bambú. Però no vaig renunciar al bambú. En el cinquè any un petit brot de bambú va treure el cap a la terra. En comparació de la falguera era aparentment molt petit i insignificant. El sisè any, el bambú va créixer més de 20 metres d’altura. S’havia passat cinc anys tirant arrels que ho sostinguessin. Aquelles arrels el van fer fort i li van donar el que necessitava per sobreviure. Sabies que tot aquest temps que has estat lluitant, realment has estat tirant arrels?-li va dir l’ancià i va continuar:\n-El bambú té un propòsit diferent al de la falguera, no obstant això, tots dos són necessaris i fan del bosc un lloc bell. Mai et penedeixis d’un dia en la teva vida. Els bons dies et donen felicitat. Els mals dies et donen experiència. Tots dos són essencials per a la vida -li va dir l’ancià i va continuar:\n– La felicitat fa que la vida sigui agradable. Els intents et mantenen fort. Les penes et mantenen humà. Les caigudes et mantenen humil. L’èxit et manté brillant…\nSi no aconsegueixes el que anheles, no desesperis… potser només estiguis tirant arrels…”.


La revolució xinesa arriba a l’Espanyol: qui és qui en la nova directiva\nChen Yansheng presenta el seu projecte, amb l’objectiu de sanejar el deute del club, portar-lo a Europa i fer-lo funcionar com una multinacional\n5 min. Barcelona 22/01/2016 00:00\n“Una ciutat com Barcelona pot tenir dos clubs potents”. Chen Yansheng, president de Rastar Group i nou propietari de l’Espanyol, va iniciar ahir una nova època al club blanc-i-blau amb un missatge optimista, presentant-se com a nou líder d’una entitat a la qual vol ajudar a assolir “un nivell superior” per convertir-la en “un club gran”. Per aconseguir-ho, va deixar clar que és vital “sanejar” els problemes financers que pateix l’Espanyol, un club que, amb Rastar, “ja no haurà de tornar a vendre jugadors per necessitats econòmiques”.\nMesurat i prudent, Chen Yansheng va plantejar un full de ruta en què va evitar fer grans promeses, com sí que havien fet alguns dels últims grans inversors estrangers de clubs espanyols. Yansheng, que serà escollit president en una pròxima junta d’accionistes, encara sense data, va advertir que preferiria que se’l valorés “més pels fets que per les paraules”. Va demanar “paciència” i “confiança”, dos ingredients que, segons va explicar, poden contribuir a demostrar la “grandesa” del projecte que ahir va iniciar amb el repartiment de rols entre els diferents membres del seu nou consell d’administració.\nSis xinesos i tres catalans al consell\nEl nou consell el formen nou persones -una menys que l’anterior consell-, sis xinesos i tres catalans, que ja saben quins seran els seus àmbits de treball. El mateix Yansheng en serà el president, però haurà de compaginar aquesta tasca amb els seus altres càrrecs a Rastar i les altres empreses xineses que encapçala, cosa que l’obligarà a viatjar constantment entre Catalunya i la Xina. “Tindré ben controlat el club, que a banda d’una inversió és una passió”, va dir.\n“Quan me’l van presentar fa vuit mesos, em va dir que la seva intenció era comprar el club, era un somni que tenia de petit”, va explicar l’expresident Daniel Sánchez Llibre, intermediari clau en l’operació. “[És] el meu amic i també el meu president, li tinc un afecte especial”, va dir parlant de Chen Yansheng. “Sense la seva ajuda no seríem aquí”, li va respondre Yansheng, que va passar el Cap d’Any a casa de l’expresident blanc-i-blau. “Ha complert tot el que m’ha dit fins ara”, va assegurar Sánchez Llibre, a qui el nou propietari li mereix tota la fiabilitat. L’expresident manté el 5% de les accions -juntament amb un grup en què també hi és l’expresident Ramon Condal-, i seguirà vinculat al club com a assessor extern de Yansheng els pròxims quatre anys.\nAl nou propietari l’acompanyaran al consell quatre membres de Rastar: Huang Ting, Lu Zuilan, Wang Lirong i Zheng Zefeng. També hi haurà dos advocats del despatx Rousaud Costas Duran, Adolf Rousaud i Mao Ye Wu -que ahir va actuar com a traductor de Yansheng-, i Ramon Robert, l’únic membre que continua al consell. Completa la llista Carlos García Pont, absent ahir de la primera reunió del nou consell per motius laborals. A més, Jorge Sarró Riu i Iñaki Frías, que no seran consellers, exerciran de secretari i vicesecretari del consell, respectivament.\n“És el primer pas per a la internacionalització de Rastar i de l’Espanyol”, va exposar qui serà el segon president estranger de la història del club -el primer va ser l’uruguaià Manuel Allende, entre els anys 1918 i 1919-, que va avançar que volen mantenir “la tradició” del club, i que hi incorporaran “millores tècniques de gestió” per funcionar “com una empresa multinacional”.\n“L’Espanyol sempre ha tingut una mirada molt provincial, no ha sigut capaç de fer aquest pas endavant”, puntualitza a l’ARA l’economista José María Gay de Liébana, que celebra l’arribada d’un inversor que ajudi a fer sortir el club de “l’economia de guerra” en què ha viscut instal·lat els últims anys. “No haver de vendre jugadors, si pot permetre mantenir una columna vertebral, donarà una mica de vida al club”, afegeix l’economista, a qui no preocupa que l’economia xinesa passi per una època de recessió: “Es diu que està en crisi perquè creix al 6% en lloc del 14% de fa uns anys”. Segons Gay de Liébana, aquesta és una inversió “petita i promocional” que ajudarà Rastar “a estar present al món”. “No crec que invertir en l’Espanyol repercuteixi en beneficis directes, però sí que els permetrà promocionar els seus productes”, va afegir.\nI és que el primer aterratge de Rastar a Europa forma part d’un “pla de gestió”, segons va exposar Yansheng, que inclou diferents passos a seguir a escala global per “internacionalitzar” el club i l’empresa. “Tenim un mercat xinès per explotar, però abans cal marcar gols”, va afegir l’empresari xinès.\nPlans a curt i llarg termini\n“No sanejarem tot el deute en tres anys, però publicarem trimestralment els resultats com a mostra de transparència”, va prometre Yansheng, que no va concretar la data de la junta d’accionistes extraordinària on serà escollit president, ni la quantitat de diners que destinarà a l’Espanyol. “Abans necessitem fer treballs d’auditoria”, malgrat que reconeix que superaran la inversió inicial prevista de 45 milions. Ja n’han invertit 50 entre la compra d’accions i la cancel·lació del crèdit sindicat.\nApostar pels passos ferms no evita al nou propietari exigir resultats a una parcel·la esportiva ja sense el director Òscar Perarnau, que ahir va anunciar la dimissió. “L’objectiu és arribar a les competicions europees l’any vinent i, si pot ser, a la Champions en menys de tres anys, encara que no vull posar pressió al tècnic”, va afegir.\nYansheng tornarà a ser demà a la llotja d’un estadi que segueix sense patrocini, malgrat que hi ha “diverses possibilitats obertes”. Serà el seu debut com a president in pectore, i se sotmetrà per primer cop al judici d’una afició a la qual va demanar “suport” per, “junts, fer tot el possible per assolir els objectius marcats”.\nEl director esportiu Òscar Perarnau va comunicar ahir al club la renúncia del càrrec en dues setmanes, quan es tanqui el mercat de fitxatges, en què l’Espanyol té negociacions obertes d’entrades i sortides. Perarnau, que argumenta motius personals, farà avui una roda de premsa per explicar-se.\n'Amic Joan (amb perdó)', article de Xavier Fina\nEls milions de la Xina poden precipitar el Barça sense Alves


3 Copes de Campió als Tornejos d'este cap de setmana\n13/06/2022 | 182 Publicado en TEMPORADA 2021/22\nDeixem arrere una cap de setmana ple de tornejos on els equips de futbol-8 han pres part arreu del nostre territori valencià, i que ens ha portat cap a Ontinyent, no sols tres trofeus de Campió, sinó que a més grans experiències pels més joves de la nostra Escola.\nFins i tot també vam tindre representació del Cadet B (reforçat amb jugadors de l’Infantil) a l’Alcúdia de Crespis, en una vesprada de molta calor i poc descans pels d’Ivan Arcos, que can competir a un triangular.\nEls més exitosos del cap de setmana van ser l’Aleví B conduit per Jorge Cambra en Alacant, l’Aleví E de Luis Donat a Ròtova i el combinat aleví de Pepe Garcia en Aielo; mentre que el Prebenjamí A es quedava als quarts de final al prestigiós torneig Nova Cup. També a Ròtova va competir el Benjamí C (quart lloc pels de Chorques), sent tercer l’aleví D de Mendi en Oliva i segon el Benjamí B de Sergio Alfaya en Aielo de Malferit.\nI diumenge La Puríssima va acollir el IV Trofeu Femení de Futbol Base, un triangular que va coronar el Marítim per davant de les de Sara Soriano i l’Alginet en una matinal de germanor entre els equips participants i que ens va deixar moltes jugades de qualitat de les joves futbolistes.


Els nostres consells útils per fer enviaments | Sinmaletas\nConsells útils per a la preparació del teu equipatge\nÉs important que les teves pertinences estiguin protegides correctament. A continuació et donem consells útils per a la seva preparació.\nCom enviar maletes\nA continuació et donem consells pràctics per a l'enviament de les teves maletes a qualsevol destí que ens indiquis.\nCom preparar el meu equipatge >\nCom enviar caixes\nNecessites enviar caixes? Et guiem pas a pas perquè el teu equipatge arribi perfecte al destí indicat.\nCom preparar les meves caixes >\nCom enviar material esportiu\nViatja còmode i envia amb Sinmaletas el teu material esportiu, segueix les indicacions segons l'article que vulguis enviar.\nBicicleta Snowboard Planxa de surf Botes i parell d’esquís Skateboard Bossa de golf\nMai va ser tan còmode viatjar sense deixar-te res enrere, et donem uns pràctics consells per a preparar el teu enviament.\nTelevisió Cotxet infantil Ordinador Instrument musical


El nombre d'ingressats per Covid a l'hospital s'eleva fins a 40\nActualitzada 06/04/2021 a les 06:11\nLa situació epidemiològica provocada per la pandèmia del coronavirus segueix a l’alça i el nombre de pacients ingressats a l’hospital s’eleva fins a 40. Així es mostra en les dades facilitades ahir pel ministeri de Salut, en què s’indica que durant la darrera jornada dues persones més van haver de ser internades al centre mèdic Nostra Senyora de Meritxell. A planta de l’hospital hi ha un total de trenta pacients i a la Unitat de Cures Intensives (UCI) deu, nou de les quals requereixen ventilació mecànica. Cal destacar que no s’arribava als 40 ingressats des de l’1 de febrer passat, tot i que el 29 de gener es va assolir el pic d’hospitalitzacions de la tercera onada amb 43 persones internades al centre mèdic.\nSalut també va notificar la detecció de 55 nous positius per coronavirus, una xifra que incrementa el nombre de casos actius a 646. El nombre total de persones infectades des de l’inici de la pandèmia al país se situa en 12.286 i s’han atorgat un total d’11.523 altes. Quant a les defuncions, la xifra es manté estable en 117, després del traspàs dissabte passat d’un home de 63 anys que restava ingressat a la planta Covid de l’hospital.\nEn referència a l’administració de vacunes, malgrat que ni diumenge ni ahir no es va administrar cap dosi, des del Govern van recordar que avui s’inicia la injecció de les dosis del vaccí d’AstraZeneca que van arribar dijous a Andorra. A més, segons les dades facilitades, des de l’inici del pla de vacunació ja s’han subministrat un total de 12.440 dosis.\nFinalment, pel que fa a l’afectació del coronavirus entre la població escolar, el ministeri va manifestar que hi ha un total de divuit aules que es troben en vigilància activa per la detecció de positius entre l’alumnat i el professorat. D’aquestes, catorze estan completament confinades als seus domicilis i quatre, de forma parcial. Tanmateix, hi ha 48 classes de diversos centres educatius en vigilància passiva.\n#3 vacunes i rerpunt!\nPotser que os adoneu de que a lña que comencen les vacunacions venen els "repunts" i les "variants".....que estem fent???\nEls Països Baixos suspenen definitivament la vacunació amb AstraZeneca.\nSan Marino es cansa d'esperar els vaccins de la Unió Europea i pacta amb Rússia per fer servir l'Sputnik.


Messi: "La Champions és la cirereta del pastís, però anirem a guanyar totes les competicions"\nL'argentí ha valorat la primera part del seu equip: "Ha estat extraordinari"\n3 min. Barcelona 03/10/2018 23:51\n651x366 Messi: "La Champions és la cirereta del pastís, però anirem a per totes els competicions" / EDDIE KEOUGH / REUTERS Messi: "La Champions és la cirereta del pastís, però anirem a per totes els competicions" / EDDIE KEOUGH / REUTERS\nDesprés de la victòria del Barça contra el Tottenham (2-4) d'aquest dimecres a Wembley, Messi ha valorat el triomf: "Hem fet un partidàs. El primer temps ha estat extraordinari. Ens han fet un parell de gols, però amb el 0-2 teníem el partit controlat. El seu segon gol és de rebot [el desvia Lenglet]". "Al final, però, hem pogut definir el partit, tot i que el Tottenham, ens ha imposat un ritme molt alt, com fan els equips anglesos", ha afegit l'argentí. "Hem fet molt bones jugades avui", ha insistit Messi que ha descrit la Champions com la cirereta del pastís que tots volen, però ha recordat que totes les competicions són importants: "Per estar bé a la Champions també ho hem d'estar a la Lliga i a la Copa, que les lluitarem".\nEl brasiler Philippe Coutinho també ha valorat el triomf del seu equip: "El nostre objectiu era guanyar després d’una setmana de tres partits en què no ho havíem aconseguit. Hem començat molt concentrats i he pogut fer un gol ben aviat". El migcampsita brasiler, que ha jugat d'extrem esquerre contra el conjunt anglès, ha negat que el Barça prioritzi la Champions: "Totes les competicions son importants per a nosaltres. Estem concentrats al 100% per fer coses bones a totes les competicions, no només a la Lliga de Campions".\nD'altra banda, Coutinho també ha lloat el seu company i capità, Leo Messi: "És el millor de tota la història de tot el futbol. Jugar amb ell és fantàstic, un privilegi, tot és més fàcil i sempre sorprèn fent coses noves". Per la seva part, Arthur, compatriota de Coutinho, també s'ha desfet en elogis cap a l'argentí: "Ha fet un partit increïble. És el millor de la història". Jordi Alba també s'ha afegit als elogis cap a Messi: "Ha fet un partit espectacular, però destacaria tot l'equip. És cert que quan Messi defensa i corre com avui, què has de fer? Doncs córrer com ell". Alba també ha afirmat que "tant de bo" juguin tots els partits "tant bé com avui".\nRakitic: "Amb tots els respectes per Modric, però Messi és diferent a tots"\nQui també ha parlat de Messi ha estat Ivan Rakitic: "Està clar que és un jugador especial, diferent a tots els altres. Amb tots els respectes per a Modric, que ha fet una temporada espectacular, però Messi és especial". El croat també ha valorat la victòria: "És una pena haver encaixat dos gols, però hem guanyat, hem enviat dues pilotes al pal i hem fet un gran primer part". El croat no ha volgut parlar d'il·lusió especial per la Champions aquest any: "Sempre és especial per a nosaltres, l'any vinent també ho serà, però no ens oblidem de la Lliga, que és on l'equip agafa la regularitat".


Més de mig centenar de persones a l’acte de la CUP contra l’avinguda Samaranch\nDesprés d’una intensa campanya agitativa de denúncia de la intenció de l’ajuntament barceloní de concedir el nom d’una avinguda del nostre districte a un significat feixista, ahir, dimarts, la CUP de Sants-Montjuïc va realitzar un primer acte informatiu. En breu difondrem el vídeo, crònica i reportatge fotogràfic de l’acte, aprofitant ja per convidar-vos a la concentració convocada el proper dimarts dia 22 a les 18h davant l’ajuntament del districte per expressar el vostre rebuig a una mesura que atempta contra els més essencials principis democràtics.\nSants planta cara de nou al feixisme\nDesprés que la pressió veïnal contribuís a la prohibició de la manifestació feixista convocada a plaça de Sants, dijous centenars de persones es manifestaren per exigir que el tram i l’acte autoritzats a l’ultradreta a plaça Espanya i Montjuïc també fossin prohibits.\nVolem dedicar un carrer de la ciutat a un personatge com aquest?\nUn carrer de Montjuïc amb el nom del feixista Samaranch? No, gràcies\nSabíeu que l'Ajuntament està a punt d'aprovar posar el nom del franquista Juan Antonio Samaranch a un carrer del districte?\nSabíeu que el carrer estarà a tocar del carrer de Ferrer i Guàrdia i de l'Estadi Lluís Companys?\nSabíeu que al primer l'afusellaren un 13 d'octubre i al segon un 15 d'octubre?\nSabíeu que cap càrrec ha estat mai jutjat per la seves responsabilitats en el règim feixista de Franco?\nNo només això, sinó que encara hem de suportar que els hi dediquin carrers...\nLa mobilització popular obté els seus fruits i Interior prohibeix la manifestació feixista\nEl conseller Espadaler ha informat quest matí, responent a les preguntes del diputat David Fernández de la CUP-AE, que el Departament d’Interior ha prohibit la manifestació que la plataforma ultradretana España en marxa havia convocat pel dia 12 d’octubre entre la plaça de Sants i la plaça Espanya. La plataforma de grupuscles neonazis ha rebut però l’autorització per manifestar-se entre la plaça d’Espanya i la plaça Sant Jordi a Montjuïc.\nActe de campanya: no a l’avinguda Samaranch\nPer la dignitat i la memòria, no a l’avinguda Samaranch\nEl proper, dimarts 15 d’octubre, la CUP iniciarà la campanya contra l’avinguda Juan Antonio Samaranch. L’acte es farà a les Cotxeres de Sants, edifici de la plaça Bonet i Muixí, 4a planta, a les 19.30 h i comptarà amb les intervencions següents:\nCampanya contra el nom d''Avinguda Samaranch'\nLa CUP de Sants-Monjuïc, al conèixer la intenció per part de l'Ajuntament de posar el nom de Samaranch a una de les nostres avingudes, ha decidit iniciar una campanya per tal de sensibilitzar i mobilitzar el conjunt del veïnat i frenar aquesta iniciativa.\nQui va ser Samaranch?\nUna assemblea massiva acorda les mobilitzacions per aturar la manifestació feixista a Sants\nAquesta tarda més dues-centes persones s’han reunit per fer front a l’amenaça que suposa la convocatòria de diversos grups ultradretans per al matí del proper 12 d’octubre a la plaça de Sants. El veïnat ha decidit una sèrie de mobilitzacions per tal d’impossibilitar la realització de l’acte feixista a les que des de la CUP de Sants-Montjuïc us animem a participar.\nLa CUP es fa present a l’acte de solidaritat amb el Sindicat Andalús de Treballadors a les Cotxeres de Sants\nL’acte organitzat per la Intersindical Alternativa de Catalunya i els seus homòlegs balears i valencians a les Cotxeres de Sants la tarda del passat deu de setembre comptà amb una parada informativa del nucli local de la CUP, i entre els ponents, intervingué David Fernández, diputat per la CUP-AE.


Badanotis :: Carles Canut, nou director artístic del Teatre Romea\nCarles Canut, nou director artístic del Teatre Romea\nRedacción - 07/04/2017 05:10\nEl Teatre Romea presenta nou director artístic: l'actor i director teatral Carles Canut. Focus, gestora del teatre des del 1999, ha nomenat a un referent del món del teatre per assumir la direcció artística de la institució. "Carles Canut ha estat en totes les fites del Teatre Romea, tant al llarg de la direcció de Calixto Bieito com la de Julio Manrique i la de Borja Sitjà", ha explicat el president de Grup Focus, Daniel Martínez. El seu nomenament ha sorgit de forma natural, "teníem al director del Teatre Romea per excel·lència, sempre ha estat al nostre costat", ha afegit. "És un honor comptar amb ell", ha declarat Jordi González, Vicepresident d'Art i Continguts de Grup Focus. Canut és una figura cabdal en l'àmbit teatral del país, "és un home de teatre i s'estima el Teatre Romea com ningú", ha manifestat.\n"És la primera vegada que m'ofereixen una responsabilitat tan gran i em veig capacitat per assumir-la", ha declarat Carles Canut. "El Teatre Romea és un apèndix del meu cos i de la meva ànima", ha assegurat.\nCarles Canut explica a grans trets la propera temporada 2107-2018, la primera sota la seva direcció.\nD'una banda, comptarà amb els millors noms de l'escena catalana i estatal, com Mario Gas, que dirigirà Pablo Derqui a Calígula, d'Albert Camus; Jordi Casanovas, que treballarà amb Ramon Madaula i Jordi Bosch en un text signat per Madaula, i Oriol Broggi, que dirigirà Julio Manrique, entre d'altres.\nD'altra banda, continuarà fomentant la relació del Teatre Romea amb centres de producció i companyies històriques de primer nivell, tant en l'àmbit català com estatal. La Zaranda. Teatro Inestable de Andalucía La Baja obrirà temporada al teatre amb Ahora todo es noche, l'espectacle amb què commemora els seus quaranta anys de trajectòria.\nAixí mateix, el nou responsable del teatre aposta per aprofundir la relació de la institució amb els seus espectadors, tasca que ha desenvolupat durant els últims onze anys des de la Fundació Romea per a les Arts Escèniques.\nI, per acabar, reforçarà amb l'aposta pels cicles OffSide Romea -que permet acollir propostes teatrals innovadores a altres espais del teatre fora de l'escenari- i el Petit Romea -espectacles dirigits al públic més jove per mantenir la tradicional presència del teatre familiar a la sala- com a parts fonamentals de la programació artística del Teatre Romea.\nContemporaneïtat i reflexió seran els eixos vertebradors de la nova temporada artística del Teatre Romea. El nou director aposta per "un teatre que convidi a la reflexió i ofereixi una visió actual sobre textos clàssics i contemporanis que connecti amb l'espectador". No obstant això, ha assegurat que no li agradaria quadricular-se.


Les petjades fenícies d’Eivissa - Eivissa\nPer la seva privilegiada ubicació a la Mediterrània, Eivissa ha estat llar de les grans civilitzacions que han dominat aquest mar al llarg de la història…\nPer la seva privilegiada ubicació a la Mediterrània, Eivissa ha estat llar de les grans civilitzacions que han dominat aquest mar al llarg de la història: fenicis, romans i cartaginesos van deixar les seves empremtes en una illa que, per a molts, va ser la porta d’entrada a la península, indret d’abastiment, port franc i assentament. Aquest pas per la història de l’illa de les diferents civilitzacions mediterrànies es pot conèixer a través dels molts jaciments i les moltes restes arqueològics que hi ha disseminats per la geografia de l’illa; el jaciment fenici de sa Caleta, declarat Patrimoni de la Humanitat per la UNESCO el 1999, n’és el més emblemàtic.\nSituat a la costa sud de l’illa, al municipi de Sant Josep, el jaciment es troba entre la cala Codolar i la muntanya des Jondal, on una badia natural fa de petit port o embarcador protegit dels vents, motiu pel qual va esdevenir una zona resguardada, perfecta per actuar com a petit port d’accés a l’illa. Aquest embarcador, que ja utilitzaven els fenicis, encara es troba en ús; d’aquesta manera, és possible desembarcar a l’illa tal com es feia fa gairebé 3.000 anys.\nEs tracta d’un assentament de gran envergadura, que es pot comparar amb altres poblats similars que hi ha a la península. Va estar en actiu prop de cent anys, entre finals del segle viii a. de C. i l’any 600 a. de C., i va funcionar com a base per fer incursions per l’illa i com a centre d’intercanvis econòmics que es feien entre el sud i el nord de la península amb altres ports de la Mediterrània central. Al voltant de l’any 600 a. de C. el poblat va ser abandonat, ja que els seus habitants van decidir assentar-se en una altra badia més gran, fet que va donar origen a l’actual ciutat d’Eivissa.\nAl jaciment han quedat com a vestigis d’aquell passat restes dels habitatges, zones comunes que feien de places, en què s’han trobat forns que devien ser d’ús compartit, i carrerons. Els fenicis de sa Caleta duien a terme activitats agrícoles, pesqueres i ramaderes, i també treballaven en l’explotació de la sal, ja que just al costat hi ha les salines d’Eivissa.\nEl visitant que busqui seguir les petjades del passat històric i arqueològic d’Eivissa trobarà a sa Caleta un jaciment únic que li aportarà una visió de com devien viure els primers pobladors de l’illa, en un entorn privilegiat que convida a l’evocació i a la fantasia.


ENTRENAMENTS GRUP - TERRASSA :: Veure tema - 10 Novembre 2012 -Entrenament per MOSSÈN HOMS -Hora: 08:00\n10 Novembre 2012 -Entrenament per MOSSÈN HOMS -Hora: 08:00\nPublicat: Dj Nov 15, 2012 4:46 pm Assumpte: 10 Novembre 2012 -Entrenament per MOSSÈN HOMS -Hora: 08:00\nTrobar-se un dissabte més i aquest vegada veure un corriol diferent i introduir-lo per distància, encara que el que realment ens agrada és fer un entrenament compartit, fer petar la xerrada amb algun canvi en llocs interessants on poder-se provar un xic.\nCom cada setmana amics nous que venen a veure el projecte i que de la ma d'amics ens fan una molt agradable visita, i que ens fa ampliar les persones que ens agrada aquesta manera d'entrenar.\nTot i que hem provat el circuït, han sortit 9.780 metres, vol dir que el repetirem. Des de la bassa del golf fins al camí asfaltat hem fet un bon progressiu i des d'aquest punt i paral·lel a la via del tren de Rodalies, fins als voltants de la hípica, on en Toni Fernàndez i un amic que s'estrenava amb molèsties al peu, han escurçat el recorregut tornant. La resta hem anar a fer la pujada de les torres elèctriques i amb bons reagrupaments, la tornada per camins tranquils, amples i agradables: però el que realment ha estat agradable ha estat entrenar al vostre costat. Ens tornem a veure dissabte i gràcies pel seguiment.\nes nota que comença a fer fresqueta i se'ns entela l'òptica de la càmera. Aquí hem aprofitat pel primer reagrupament\nPerò abans i com moltes setmanes el nostre fotògraf i amics Rafael Atienza ens retrata als que venim corrent des de casa, i nosaltres també li fem una fotografia de record.\nL'Oriol, que va de vermell, ve des de Viladecavalls, aparca el cotxe a la Masia de Torre Mossèn Homs i ens baixa a recollir i el Toni i el nostre nou mossenaire pujant des de casa. El ciclista és d'ateretzo\nEn Pau avui ha vingut a caminar, que diumenge passat va tenir un problemilla muscular, però en Bernat si que ha fet l'entrenament amb moltes ganes. Aquí, la tensa espera\nEstiraments de tot tipus, sobretot de braços plegats.\nLizandro, Juan i Miguel. En Juan que espoleja una mica, però no deixa de venir i fa mesos ens va dur en Miguel que ve sovint i que no perd la forma.\nEn Miguel i Pedro, que avui ha patit una lleu torçada, que no li ha impedit de fer tot l'entrenament\nDiego Garcia, rialler al costat de Juan Carlos, que encara que no pot venir tant com voldria, avui si que ha vingut i ha encarregat una samarreta mossenaire, un senyal inequívoc de que li agrada el tema\nJo una mica passat de forma, al costat del que serà el nostre gran "Mossenaire d'honor", l'Enrique Nilo i en Lluis que també ens ha regalat la seva presència\nMirada de reüll de l'Antonio, que tant el veiem damunt d'una bici com corrent amb tota la colla, seguit per en Lluis Garcia\nAgradable baixada pel camí del golf, amb en José i Alberto\nToni i David, que aviat el veurem vestit de mossenaire\nQuima i Enrique\nL'Oriol molt fort\nLluis al davant\nMiguel, Javi, Juan\nAlbert, Alberto, Carlos\nMossenaire de vermell amb l'Adrián\nJoan i Diego\nEn Carlos Junca, que feia mesos que no venia i que estava un xic lesionat, al costat de l'Eva\nXavi Miquel, corrent en totes direccions, al costat de l'Antonio\nMoments on posem a punt la foto, i en Rafa dins del grup fa de les seves\nno veig la foto massa clara, la prova es que ha quedat entelada, però un bon record.\nContents, David, Eva i Carlos\nL'Oriol a l'endemà feia una magnífica cursa de 5 qm. amb molt bona marca. La voleu llegir ? [...llegir més]\nMarc, encara que una mica borrós seguit per Josep, Alberto i Hassan\nCarlos i Fran\nHem fet un bon progressiu després de la fotografia i aquí tenim als campions capdavanters\nGran detall dels mossenaires: com retornen a buscar als amics, mentre l'Enrique i la Quima fan els darrers metres fins el punt on fem el reagrupament. El que sempre diem "Autèntics Mossenaires" tota una filosofia\nHo veieu ? un entrenament de companyerisme absolut: un luxe tots.\nTenir a en Lluis i la Tensi, un orgull pel grup\nUn moment de pausa, on l'Adrián camina, arriben en Lluís, l'Adrià Serra, l'Antonio i la Tensi, pel nou recorregut d'avui\nSense oblidar-nos d'una bona pujadeta, per posar-nos forts on l'Albert Cardona va per davant i tothom puja com pot, amb la presència amenaçadora d'una moto .\nDesprés d'un progressiu, moments de relax quan ja anem de tornada\nQuima, Enrique i Lluis\nAlbert, Lizandro i un nou mossenaire\nEditat per darrera vegada per Pep Moliner el Dj Nov 22, 2012 10:22 am, editat 1 cop en total\nPublicat: Dj Nov 15, 2012 4:50 pm Assumpte:\nEm fa molta il·lusió que l'Enrique sigui el "Mossenaire d'honor". Persona molt discreta, que veus que hi és sovint, que fa el seu entrenament i que veus que gaudeix. Només per gaudir de persones com l'Enrique ja val la pena el projecte que ens apropa amb l'excusa de córrer. Som nosaltres i sobretot jo que estic molt content de conèixer-te.\nPer cert, m'explicava Enrique Nilo que el el seu nom és compost, Enrique Nilo, i fins a dia d'avui no tenia idea de que Nilo forma part del nom. Moltes gràcies per tot.\nHola, Soc Enrique i fa quaranta-nou anys que he nascut en un poblet de Galícia, però fa trenta anys que soc a Catalunya.\nL'esport m'ha agradat sempre; he jugat a futbol sala uns anys, també he fet senderisme perquè m'agrada molt la muntanya.\nFa quatre anys que vaig començar a córrer, i per un company del treball m'he assabentat que tots els dissabtes a les vuit del matí des de mossèn Homs sortia un grup de gent a córrer; vaig venir i fins ara.\nJa he fet unes quantes curses de cinc i de deu quilòmetres, més dues mitges maratons.\nPer l'any vinent m'he posat com objectiu fer quatre mitges.\nDonar-li les gràcies al Pep i a tots vosaltres per deixar-me formart part d'aquest grup.


Nou disc de Macedònia: Escandaliciós : :: Socpetit.cat\nNou disc de Macedònia: Escandaliciós\nMacedònia torna a demostrar amb el seu esperat nou disc Escandaliciós que després de quinze anys liderant la nova fornada de grups familiars del país, continuen en plena forma. Rere l’enigmàtic títol del seu nou disc, que està inspirant en l’article “L’Instant previ” de la malaguanyada i enyorada periodista Tatiana Sisquella, s’amaguen onze cançons, cadascuna amb un univers i una història particular.\n“Blue Blue”, el primer senzill, és una cançó que fa sàtira en to divertit del poder de les xarxes socials i de com influencien a la societat actual... Fins al punt que es pugui donar credibilitat a que el mar és blau perquè els peixos fan “blue blue”.\nSeguint la tendència actual de presentar singles previs al llançament del nou disc, Macedònia ha avançat ja tres cançons: “Mulla’t”, “Marenostrum” i la cançó en anglès “Inclusive World” que la banda ha llançat només pel canal de Youtube, que ja acumula milers de visionats i que per fi els seus seguidors podran escoltar en format disc i a les plataformes digitals. Com a curiositat, “Inclusive World” és la primera cançó que les Macedònia han gravat tocant elles mateixes tots els instruments.\n15 anys de Macedònia\nAquest 2018 se celebren quinze anys del llançament del primer disc de Macedònia. Era l’any 2003, el disc es va titular Macedònia i contenia èxits com “Super Fashion”, entre d’altres, que els seus seguidors continuen reclamant concert rere concert. Aquells primers anys l’efecte Macedònia es va escampar ràpidament per les aules com una de les sensacions de l’any, refermant una nova manera de fer música pels més petits de la casa que encara perdura.


El Palleter ®: La pesadilla del Castor continua\nEl Palleter ®\nLa pesadilla del Castor continua\nEl Govern ha desvelat, en una resposta parlamentària al grup Compromís, que es varen injectar en l'almagasenament Castor, ubicat front a les costes de Vinaròs (Castelló), 39,2 millons d'euros, inversió que se seguix retribuint.\nEl senador de Compromís per Castelló Jordi Navarrete ha reprochat que "se seguixquen cobrant estes cantitats als consumidors de gas despuix de les últimes sentències judicials que han anulat indemnisacions i obligat a tornar els pagos atribuibles a peages per l'almagasén".\nen miércoles, diciembre 05, 2018\nEl Partit Popular oferix a l'exfutbolista Amedeo Carboni ser candidat a l'Ajuntament de Valencia\nCarboni exjugador del Valencia CF admitix que el PP i Ciutadans li van sondejar per a formar part de les llistes, Carboni ho va declinar...\nL'aeroport de l'Altet seguix creixent.\nL'aeroport d'Alacant-Elig, en la pedania ilicitana de l'Altet, no ha tocat sostre encara. A lo manco, enguany. A pesar de qu...\nLa neu aplega a Valéncia\nEstava prevista i ha aplegat. La neu ha fet acte de presència en la Comunitat Valenciana. El Racó de Ademuz ha segut el primer lloc de Va...\nExtremaDreta vox voxvalencia #Alacant #Aeroport #Neu #Valencia #Pspv #Vox #Por #TSJCV #Valencia #Valencia Alginet Carles Falangista Felipe Joan Monarquía Partido popular Periodiste Pp Ramos Rei República Sentandreu ValenciaCF Vcf Carboni Vox ciudadanos fascistes miquel opinio opinion\nEl Partit Popular oferix a l'exfutbolista Amedeo C...\n¿Son Monarquics les Valencianes i Valencians?\nCasi un centenar d'aspirants impugnen davant el TS...\nL'aigua de la ciutat de valència, no sabrà bé, fin...\nPànic en l'esquerra valenciana.


Riberaonline: 18 centres educatius del Baix Ebre participen en la VI Diada Poliesportiva\n18 centres educatius del Baix Ebre participen en la VI Diada Poliesportiva\nEl president del Consell Esportiu del Baix Ebre, Enric Adell; el director territorial de Salut, Ismael Piñas, i la representant territorial de l'Esport, Cinta Espuny, juntament amb la inspectora en Cap dels Serveis Territorials d'Ensenyament, Immaculada Obiol participen, aquest divendres 6 d'abril, en l'acte d'obertura de la VI Diada Poliesportiva del Baix Ebre, que s'inclou en la commemoració del Dia Mundial de l'Activitat Física.\nLa jornada, que compta amb la participació de 18 centres escolars del Baix Ebre, i amb més de 800 alumnes de 6è de primària i 1r d'ESO, s'iniciarà a les 09.45h al Pavelló de Remolins, a Tortosa. Encetaran les activitats l'alumnat de 6è de primària, amb franges de 20' i rotacions per les 12 estacions de diversos esports, alguns tradicionals com les bitlles i d'altres poliesportius com futbol, rem, judo o minibàsquet i minihandbol. I, seguidament, a partir de les 12.00h, serà l'alumnat de 1r d'ESO qui duran a terme les activitats programades també amb franges de 20' i rotacions per les 12 estacions d'esports.\nAquesta Diada està organitzada pel Consell Esportiu del Baix Ebre, amb el suport i l'impuls dels Serveis Territorials d'Ensenyament i de Salut i de la Representació Territorial de l'Esport; amb la col·laboració de l'Ajuntament de Tortosa; del Grau Universitari de CAFE EUSES URV – Campus Terres de l'Ebre; dels cicles formatius de CAFE i de CAFEM de l'Institut de Tecnificació d'Amposta i de diverses entitats esportives de Tortosa.


Creació d'un USB Ubuntu Live Xarxipèlag\nPublicat el 28 abril 2010\nLa Conselleria disposa de versions 14.04 i 16.04 de l'Ubuntu personalitzades. Aquests són els sistemes operatius que estan instal·lats tant als ultraportàtils per a l'alumnat com als ordinadors d'aula en el projecte XArxipèlag 2.0. Aquestes versions personalitzades es posen a disposició dels centres que ho vulguin per mitjà de DVD lives autoarrencables amb la finalitat que els docents puguin començar a familiaritzar-se amb aquests sistemes operatius sense haver de realitzar cap instal·lació als seus ordinadors. A partir d'aquests DVD es pot també realitzar la instal·lació permanent del sistema Ubuntu en el disc dur de l'ordinador.\nCom que el DVD és un suport de lectura lent, executar l'Ubuntu Live en DVD sol ser poc eficient. Per això, si es vol practicar amb el sistema sense realitzar la instal·lació, es recomana traspassar el contingut d'aquest Ubuntu Live a un suport USB, que és molt més ràpid i eficient.\nPasses per a la creació de l'USB autoarrencable:\nDes d'un DVD Live Xarxipèlag\nIniciam el sistema amb el DVD Live Xarxipèlag\nUna vegada carregat el sistema anam:\nA la versió 14.04: Aplicacions->Eines del sistema\nA la versió 16.04: Aplicacions->Eines del sistema\nFeim clic a Creació de discos d'arrencada\nS'obrirà una finestra on hi ha dues part diferenciades: A la part de dalt tenim el lloc des d'on hem d'agafar la imatge, l'opció per defecte del DVD Live és la bona i a la part de baix on volem desar la imatge, l'USB.\nSi l'USB ja s'ha utilitzat primer haurem d'eliminar les dades amb l'opció Esborrar el disc\nA l'opció En arrencar des d'aquest disc, els documents i la configuració hem de seleccionar l'opció Es descartaran en apagar, a no ser que els deseu en un altre lloc, que no ve per defecte.\nFinalment feim clic a Crear un disc d'arrencada\nDes d'un ordinador amb Ubuntu ja instal·lat\nA la versió 12.04: Activitats-> Aplicacions->Eines del sistema\nS'obrirà una finestra on hi ha dues parts diferenciades: A la part de dalt tenim el lloc des d'on hem d'agafar la imatge i a la part de baix on volem desar la imatge, l'USB. Si l'USB ja s'ha utilitzat primer haurem d'eliminar les dades amb l'opció Esborrar el disc\nSi tenim la imatge a un DVD en aquest moment hem d'introduir el DVD en el lector i apareixerà automàticament a la part de dalt\nSi la imatge és un fitxer ISO haurem de cercar-lo per dins el nostre ordinador\nGuia bàsica de la pantalla interactiva Newline


La retirada de les línies elèctriques de Can Fatjó està una mica més a prop - En Comú Podem Rubí\nLa Junta de Govern local va aprovar fa uns dies part de la tramitació del projecte del desplaçament de les línies d’alta tensió de Can Fatjó, una de les reivindicacions històriques més antigues de la nostra ciutat. De fet, és un dels passos necessaris perquè tot el procés de retirada acabi sent una realitat.\nEl primer tinent d’alcaldia, Moisés Rodríguez, ha explicat que entre la tramitació que s’ha de fer i l’obra de retirada passaran entre dos anys i mig i tres, tenint en compte que la retirada efectiva tindrà una durada d’uns 3 mesos. Si recordeu l’Ajuntament, i l’Institut Català de l’Energia, l’ICAEN, van signar un conveni al 2006 sobre el desplaçament de la línia on s’establia que el consistori assumiria un 20% del cost d’execució del projecte i l’ICAEN, el 80% restant. A la mateixa vegada, Red Eléctrica Española assumia el cost de la redacció del projecte. Malgrat els acords presos, i per culpa de la crisi econòmica, el conveni va quedar aturat i el govern català no ha contemplat mai aquesta partida perquè tenia, segons deia, d’altres prioritats.\nParal·lelament, l’alcaldessa, Ana Maria Martínez, es va reunir amb Red Eléctrica Española al gener d’aquest any. Es va desencallar la situació però va quedar de nou aturada per la pandèmia de la Covid19. Ara s’ha recuperat el procediment i s’ha fet un pas més. Moisés Rodríguez ha qualificat l’acord de gran fita per a la ciutadania. El primer tinent d’alcaldia ha aclarit que Red Eléctrica assumeix la seva part del cost del desplaçament de la línia i l’Ajuntament de Rubí aporta la seva i la que correspondria a l’ICAEN. Amb tot, el regidor ja ha avançat que, “ho estem treballant jurídicament perquè després haurem de reclamar a la Generalitat els diners que posem nosaltres”.\nEntrada anteriorEl sol i el vent són de tothom. Per una transició energètica Justa\nSiguiente entradaEl Vallès Occidental referma el compromís amb els treballadors de Continental


Polèmica a Amposta per una modificació laboral que amortitzarà una plaça d'assessor econòmic del consistori | Aguaita.cat\nPolèmica a Amposta per una modificació laboral que amortitzarà una plaça d'assessor econòmic del consistori\nEl Partit Demòcrata ampostí denuncia que s'estan produint actuacions «poc humanes» i amb «poca sensibilitat» de cara els treballadors\nRedacció/ACN, Amposta | 30/03/2017 a les 12:30h\nArxivat a: Política, política, Adam Tomàs, Partit Demòcrata d'Amposta, Ajuntament d'Amposta, Amposta, ERC Amposta, Isabel Ferré, amposta\nContinua la polèmica a Amposta sobre la darrera modificació laboral al consistori ampostí que suposa l'amortització d'una plaça d'assessor econòmic. En el ple del passat dilluns, 27 de març, estava previst aprovar, de forma inicial, la sisena fase del Pla d'ordenació i ocupació de recursos humans, així com la modificació de la relació de llocs de treball. L'oposició en bloc hi va votar en contra, davant la presència de diversos treballadors, que van marxar un cop votat el punt.\nL'alcalde d'Amposta, Adam Tomàs, explica que és una mesura que s'emmarca dins del seu pla de "modernització" de l'estructura consistorial per fer-la "més eficient" i "homogènia" amb la creació de l'embrió d'un departament de recursos humans. Esta nova àrea, afegix Tomàs, permetrà fer més equitatives les taules salarials —actualment amb una "gran disparitat"— i regularitzar llocs de treball en un consistori amb més de 200 treballadors, la gran majoria dels quals laborals. El consistori convocarà una nova plaça per a recursos humans després d'haver decidit amortitzar el lloc d'assessor econòmic.\nTomàs ha explicat que negocien una sortida amb la persona afectada —sense plaça de funcionari i nomenada per l'anterior govern de CiU després que l'arribada de la interventora el desplacés d'estes funcions—, el lloc de la qual suposava un cost al consistori de 90.000 euros anuals per a tasques que no es consideren "necessàries". Davant la inquietud entre alguns sectors de la plantilla que ha generat la difusió de la notícia, l'alcalde ha volgut tranquil·litzar els treballadors municipals i els sindicats tot assegurant que no es produiran acomiadaments.\n"Haguéssem pogut caure en l'error de fer acomiadaments polítics en el moment d'entrar, però si hagués passat seria fa dos anys, no ara. Després de dos anys d'haver entrat i haver fet una anàlisi de la situació es prenen les decisions", ha respost l'alcalde davant les crítiques dels demòcrates, a qui ha retret també la "dixadesa" i "desídia" pel que fa l'optimització de recursos al consistori durant els seus mandats. "Necessitem un departament de recursos humans", ha afegit, tot assegurant que esta mesura permetrà "solucionar" la situació de molts treballadors.\nPer la seua banda, el Partit Demòcrata d'Amposta, a través de la seua portaveu a l'Ajuntament, Isabel Ferré, denuncia que s'estan produint actuacions "poc humanes" i amb "poca sensibilitat" de cara els treballadors de la Corporació i les empreses públiques d'Amposta, "actuacions que no responen a cap criteri objectiu ni a cap lògica de millora del servei públic ni d'eficiència", recalca Ferré.\n"A Amposta es va acordar amb el comitè d'empresa un catàleg de llocs de treball fet per la Diputació de Tarragona. En arribar a l'alcaldia Adam Tomàs, saltant‐se tots els compromisos i l'ètica, va obviar el consens acordat i va contractar una empresa privada de fora de la ciutat —Genera Innovació SCCL— que definix amb criteri desconegut, i al nostre parer erroni, els llocs de treball dins de l'Ajuntament", explica la formació demòcrata en un comunicat.\n"Unes modificacions que semblen tratges a mida per a què Adam Tomàs i el seu partit puguen fer contractacions", continua Ferré. Des del Partit Demòcrata es denuncia que estes actuacions i contractacions responen "únicament i exclusivament a una inexplicable desconfiança en els treballadors municipals", que són, segons diuen, els autèntics "perjudicats" per amortitzacions de places sense possibilitat de promoció interna, amortitzacions de places amb requisits de difícil explicació, contractacions amb proves dubtoses, impugnacions de bases, entre d'altres.\n"Tomàs s'omple la boca de transparència però el llistat de queixes creix dia a dia. Esta política no té cap sentit i va en contra dels propis objectius, suposadament prioritaris, marcats pel govern d'esquerres en el seu programa", critica la portaveu del Partit Demòcrata d'Amposta. Qui lamenta les maneres de fer, perquè "no ajuden a tenir un ambient de treball òptim". Ferré ha recordat que les primeres setmanes de govern, Tomàs va emetre, segons ella, una circular on "amenaçava amb la pèrdua del lloc de treball als treballadors que no seguissen les indicacions del nou equip de govern".\nPer últim, la portaveu del grup demòcrata, en nom del partit, ha especificat que no volen un Ajuntament "deshumanitzat". Per això, exigixen "un canvi en les maneres d'actuar, perquè una ciutat com Amposta es mereix una mirada i una gestió més noble i humana", clou.\nAnònim, 30/03/2017 a les 23:34\n¨Si el de CiU critiquen que es faci fora treballadors, que ells van posar a dit, amb la seva política habitual de clientelisme i compra de voluntats i que pagui el poble. Molt bé, Adam fora aquests "endollats" que no se sap si treballen per al poble o per CIU\nAnònim, 31/03/2017 a les 10:55\nVengativos i rencorosos ,como en los viejos tiempos ,que os mantengan la republica y en este caso que sea CIU o la derecha ¡¡¡¡¡sinverguenzas y jetas !!!!\nResposta al primer comentar\nAnònim, 31/03/2017 a les 23:33\nDigues algun treballador d'aquestos que dius que van posar i demostra ho abans de parlar i sinó calladet. Precisament aquest treballador com molts d'altres que hi ha o hi havia fins fa poc,perquè s'han jubilat o el que sigui,ja estaven amb el govern d'abans de ciu, ei i han continuat treballant igual, que es com ha de ser, no com ara que sinó comulgues en ells al carrer. I respecte a l'últim comentari que fas, ja o van deixar ben clar amb el fullet informatiu/amenassador que van penjar tant pronte quan es van instal.lar, per a què sabessin els treballadors de l'Ajuntament de quin peu calcen....aquest nou govern.\nPonte, 01/04/2017 a les 15:19\nEntre els problemes dels treballados de l, ajuntament i la policia local que esta entre\nl, espasa i la paret cuan a de posa una denuncia als coches que bloqueigen el pas als atres, o no estan segus si apoya al propietari de un gual que paga o al conducto de un vehicle estacionat en un gual i es de fora\nAnònim, 02/04/2017 a les 19:49\nHola ampostins ,despues de cuasi treinta annys del mateix govern que te pensaves trova dins de l'ajuntament ,la historia se repetixa cada lloc cuan no hi ha renovacio de cares o de partits i si no hemeroteca de la camara Arrocera de 25 annys atras , i segurament altres llocs de la administracio del poble com la comunitat de regants de la dreta de l'ebre , amposta a tope\nAnònim, 06/04/2017 a les 13:54\nCrec que es lògic que un lloc de treball que ens costa 90000 euros anuals i que ara no serveis per\na res es supremeixi ja que per aqueste import es poden contratar 3 persones més. Ara jo em pre-\ngunto si el el que ocupa aquest lloc se li ofereix un altre voldrà deixar de guanyar la exageràcio\nPossiblement l'Ajuntament tendría que donar més explicacions que fossin enteses per tota la gent\ncom aquest senyor va arribar a guanyar aquesta quantitat tan desorbitada i per quins motius.\nNo és dona res si no hi ha algo a cambi.\nTots els polítics tenen gen a la seva corda per poder confiar amb ells .\nSi d'una manera senzilla i real ho expliquesin possiblement no hi hauria tan de bum, bum com el\nque han mont CIU que sembla que fos un dels d'ells.\nAixò seria transparència .


ENLLAÇATS PER LA LLENGUA: de juny 2015\nLa cultura del Foc envaiex els carrers de l'Alguer per celebrar Sant Joan\nLa colla de diables de Gràcia (Barcelona) "Malèfica del Coll" recorrerà els carrers de l'Alguer l'últim cap de setmana de juny dins del programa de la Festa dels Focs de Sant Joan, organitzada de la Proloco de l’Alguer. Els actes són possibles gràcies a la col.laboració institucional entre l’Institut de Cultura de l’Ajuntament de Barcelona i el Municipi de l’Alguer, a la qual se són adjunits la Direcció General de Cultura popular de la Generalitat de Catalunya, la Fundació META i l'Òmnium Cultural de l’Alguer.\nNotícia del digital Alguer.cat\nAcat, 26 juny 2015\nDissabte i diumenge dos espectàculs de la companyia catalana de diables Malèfica del Coll (Barcelona), en programa per la Festa dels Focs de Sant Joan\nCultura: fi de setmana a l’Alguer ambEls Diables\nL’ALGUER - “Els Diables” és una de les tradicions més viva i present en lo folklore català i que, paris amb els castells, les torres humanes, susciten més admiració. Lo diable com refiguració de la burla, del prohibit, la rebellió contra l'orde estabilit. L'eterna lluita entre el bé i el mal. La llumera, la remor i el foc, duenyos de la festa, com en tants altros llocs del Mediterrani. Durant aqueix fi de setmana siguerà present a l’Alguer, la companyia “Malèfica del Coll”, del popular quarter de Gràcia (Barcelona), que ofrirà una exhibició d’aqueixa milenària tradició cultural i foklòrica que té bones raguines en terra catalana.\nDissabte a la nit, a partir de les hores 21:00 hores, tenguerà lloc un espectàcul nocturn itinerant coneixut amb el nom de “Correfoc” amb els ball de diables de la Malèfica del coll, les danses de la bèstia del Foc, lo Drac Gaudiamus, i els percussionistes, que passaran pels principals carrers de l’Alguer Vella. L’espectàcul començarà a Porto Salve, per acabar en plaça Sulis. La tradició dels Correfocs és nada a l'inici del sècul XII i té la sua origen en lo ball dels diables un tradicional ball folklòric de l'època, que se posava en escena durant les festes pels nobles. L'espectàcul representa una lluita entre el bé i el mal. Successivament a l'espectàcul són estades adjunides les esquinquides, fins a diventar, amb el passar del temps, lo Correfoc que ve representat a dies d'avui en tota la Catalunya.\nCalqui companyia de diables té especials escultures que escupin foc. En lo cas de la Malèfica del Coll, se porta a fato un drac assai particular: una reproducció gegantesca del famós drac de Gaudí del Parc Güell, Gaudiamus, amb focs artificials sistemats a damunt de bastons que li ixin de la boca, de la cua i de l'espatla. Los ballarins que aguanten lo drac estant-li a sota, giren en rodó, tirant esquinquides vers lo públic, que tiquírria per l'emoció. Tot acompanyat del ritme frenètic dels tomborinos i altres percussions. Diumenge hi siguerà una “Cercavila”, una esfilada de cultura i música popular catalana amb el Drac Gaudiamus del Coll i els percussionistes de la Malèfica del Coll. La partença és prevista a les hores 12:00 dels Jardins Lepanto Cecchini, per arribar en Plaça Cívica, passant pels principals carrers de l’Alguer Vella. Aqueix espectàcul és a dins del programa de la Festa dels Focs de Sant Joan, organitzada de la Proloco de l’Alguer. Se tracta d’un ulterior fruit de la col.laboració institucional entre l’Institut de Cultura de l’Ajuntament de Barcelona i el Municipi de l’Alguer, a la qual se són adjunits la Direcció General de Cultura popular de la Generalitat de Catalunya, la Fundació META i l'Òmnium Cultural de l’Alguer.\nLes publicacions de l'Editorial de Barcelona "The Secret" a l'Alguer\nNotícia de l'Alguer.cat\nEn col·laboració amb l'associació cultural Òmnium Cultural de l'Alguer, divendres 26 de juny a les hores 19, en la sala Rafael Sari, corso Carlo Alberto, presenta les publicacions de l'Editorial de Barcelona The Secret la revista-Edicions.\nALGUER - La llibreria Il Labirinto Mondadori en collaboració amb l'associació cultural Òmnium Cultural de l'Alguer, divendres 26 de juny a les hores 19, en la sala Rafael Sari, corso Carlo Alberto, presenta les publicacions de l'Editorial de Barcelona The Secret la revista-Edicions.\nL'Editora Marta Texidó, Irene Roca i l'escriptora Montserrat Cornelles, presentaran al públic alguerés los llibres Micro Secrets, i En nom de Lucrècia de Montserrat Cornelles, amb la lectura d'algunes parts de part de l'autora, Un barceloní a la guerra de Cuba, de Alex Gonzalez, El moment Exquisit de Eduard Mallen. Lo primer llibre, Micro secrets és un recull de contes breus escrivits amb una particular triada de lèxic, utilitzant lo mínim de paraules per donar lo màxim del contengut.\nEn Nom de Lucrècia, és un romanço de caràcter històric. Ve recontada la història de Lucrècia Borja, vista de part d'una dona catalana, i donques d'un punt de vista diferent d'aquell sòlit de la història i dels històrics italians, prevalentment hòmens. Un barceloní a la guerra de Cuba, un romanço que uneix rigor històric amb una ben documentada descripció dels fets, a personatges de fantasia. I, per acabar, El moment Exquisit, un recull de contes breus d'alt livell literari. Històries curioses amb un final sorprendent.\nWeb The Secret-La Revista Edicions\nLa FOLC celebra el seu desè aniversari amb diverses activitats a Palma\nLA FOLC celebra el seu desè aniversari amb una sèrie d'activitats els dies 25 i 26 de juny a Palma. D'entre ells hi destaca la taula rodona "Propostes per la llengua des del País Valencià, les Illes i Catalunya. Construïm un mercat cultural per a 13 milions de persones", amb la participació de Vicent Maurí, Mª Antònia Font, Elisenda Romeu i Blanca Serra.\n"Sobirania i sindicalisme", acte públic organitzat per la Intersindical-CSC\nAquest dimecres 17 de juny a l'Espai Vilaweb (cr. Ferlandina, 43), s'esdevindrà un debat organitzat per la Intersindical-CSC sobre sobirania i sindicalisme, amb la participació del sindicat basc LAB i del gallec CIG, a més de la CSC catalana.\nL'acte també servirà de presentació del llibre editat per FOCIR: "El reconeixement internacional de la Intersindical-CSC"\nEl pròxim dimecres 17 de juny a les 19.00 hores se celebrarà un acte públic amb els secretaris generals dels sindicats CIG(Galícia), LAB (País Basc) i Intersindical-CSC (Països Catalans).\nSota el lema “Sindicalisme i llibertat dels pobles” els ponents exposaran l’experiència de la lluita sindical als seus respectius països fent especial referència a la normalització del seu reconeixement internacional, tot i pertànyer a nacions sense estat. Al mateix temps, els ponents, faran èmfasi de la importància de difondre els processos de sobirania a les instàncies globals.\nL’acte servirà per a presentar el llibre “El reconeixement internacional de la Intersindical-CSC” , comptant amb la presència de Mònica Sabata, Presidenta de la FOCIR, entitat que ha editat el llibre.\nMònica Sabata, Presidenta de la FOCIR\nAinhoa Etxaide, Coordinadora general del sindicat basc LAB\nSuso Seixo, Secretari general del sindicat gallec CIG\nCarles Sastre, Secretari general del sindicat català Intersindical-CSC\nDimecres 17 de juny, 19.00 hores a l’Espai Vilaweb (Carrer de Ferlandina, 43. Barcelona 08001)\nEl Sindicat de Treballadors i Treballadores de l'Ensenyament Públic del País Valencià-Intersindical Valenciana (STEPV-Iv) celebrarà a la localitat d'Elda el seu XIIè Congrés del 12 al 14 de juny.\nEn aquest Congrés es triarà el Secretariat nacional, la Comissió de control administratiu i la comissió de garanties.\nDurant les jornades es podran valorar els excel·lents resultats trets pel sindicat a les passades eleccions sindicals de l'ensenyament públic, on esdevingué el sindicat majoritari. També redefinirà les linies mestres a seguir en un futur pel col·lectiu i hi participaran diverses entitats amb les què el sindicat hi té relacions.\nLa plataforma d'Enllaçats per la Llengua, de la que l'STEPV-Iv és entitats impulsora, ha estat convidada a fer una salutació en dit Congrés.\nNotícia web STEPV-IV\nActivitats mes de maig 2015 entitats d'Enllaçats per la Llengua\nExLL impulsa la declaració de Perpinyà\nLa CAL entrega els Premis Joan Coromines\nSTEI-i presenta el llibre: "Per l'educació, contra el mal govern"\nVídeo "Docents en lluita"\n"Després vénen els anys", presentació del llibre a l'Alguer\nAnunci presentació llibres de The Secret_la revista Edicions\nEspecial de CatalanTV\nAdhesió a l'European Clean-up Day\nSant Jordi i música tradicional a l'Alguer\nConcert de Corrandes són Corrandes\nLa llei d'acollida, gènesi i desplegament\nConcentració a Mataró per l'escola en català\nArticle: "Sense excuses"\nManifest de Somescola.cat contra les intromissions de Wert\nLa Plataforma per la Dignitat Democràtica presenta una querella per la banalització del nazisme\nNova publicació impulsada per Esquerres per la Independència\nPresentació de signatures per presentar una ILP per una nova educació\nConcentracions i aturades als centres educatius\nEl català al cinema en la transició nacional\nRecull gràfic: El Clot-Camp de l'Arpa\nArticle de Maria Cucurull: "Després d'un any difícil"\nAls Països Catalans volem viure plenament en català!\nConvocatòries vaga 14-M\n800 famílies s'apunten a la Xarxa d'escoles insubmisses a la LOMQE\nLa siniestralitat laboral als Països Catalans durant el 2014\nProu repressió contra el moviment obrer i antifeixista\n1r de Maig de 2015: Guanyem el futur! Independència i justícia social\nJoan Ribó, futur alcalde de València, sobre els Països Catalans\nFesta grossa amb el Fi de curs del Club de lectura\nEl Moviment Franjolí per la Llengua és guardonat per la CAL amb el Premi Joan Coromines\nAnàlisi de la posició dels partits polítics aragonesos respecte la llengua catalana\nSTEPV-IV exigeix la paralització de l'aplicació de la LOMCE\nValoració de les eleccions del 24-M\nCampanya per la literatura universal en català\nEls sindicats s'adhereixen al document d'ACPV i les universitats\nVora 82.200 alumnes participen al premi Sambori 2015\nCartell del Feslloch 2015\nProjecte verkami "Tots Som Cremona"\nPer què no rebem TV3 al País Valencià? [Toni Mollà]\nEixos del canvi al País Valencià\nL'Ajuntament d'Elx torna a excloure el valencià de la nova retolació turística\nTrobada d'Escoles en valencià del Baix Vinalopó i el Baix Segura\nLes candidatures pel canvi a Castelló es comprometen amb el valencià\nCita amb Jaume Cabré a Castelló de la Plana\nIII Setmana per la Llengua\nConcert per la llengua ASPENCAT\nManifest de política educativa\nUn nou govern per a un nou temps_manifest entitats valencianes\nEl català en la comunicació interpersonal. Experiències en l'educació no formal i a l'escola\n"El català en la comunicació interpersonal. Experiències en l'educació no formal i a l'escola" El proper dimecres 10 de juny\nEl proper dimecres dia 10 de juny a les 19:30 h La Xarxa organitza la taula rodona El català en la comunicació interpersonal. Experiències en l'educació no formal i a l'escola a la Sala d'actes del CIEMEN de Barcelona (C/Rocafort, 242 bis).\nComptarà amb les intervencions d'Isaac Gonzàlez, Sole Iñiguez i Ignasi Charles; presenta l'acte Blanca Serra, Presidenta de La Xarxa d'Entitats.\nFi de curs del Club de lectura d'autors de Catalunya Nord [Amics de la Bressola]\nEl club de lectura d'autors de la Catalunya Nord clou el pròxim dilluns 8 de juny amb Enric Larreula i el seu "Terres Verges". A més, tots els inscrits a aquesta darrera sessió, pel sol fet d'inscriure-s'hi tindran d'obsequi un exemplar del llibre objecte de l'activitat. No us perdeu la Fi de curs del Club de lectura dels Amics de la Bressola!!\nFesta grossa de la lectura!\nAquest curs 2014-15, hem tingut l'oportunitat de llegir i compartir els llibres següents: Matar De Gaulle de Joan Daniel Bezsonoff i Poesia completa de Jordi Pere Cerdà.\nPer acabar el curs farem festa grossa de la lectura!\nDilluns 8 de juny, a les 19h. , sessió de club de lectura de Terres verges d'Enric Larreula, amb la presència de l'autor, a la Llibreria Documenta.\nPodeu passar a recollir el vostre exemplar per la Llibreria Documenta (carrer Pau Claris, 144, de Barcelona), a partir del dilluns 25 de maig.\nDe manera gratuïta, després d'omplir la fitxa d'inscripció al club, rebreu el llibre i una fitxa de lectura.\nI després, un «clàssic»: llegirem el llibre. Finalment, dilluns 8 de juny compartirem Terres verges amb altres lectores i lectors –i amb Enric Larreula!–.\nSi ja has llegit el llibre, si no ho has fet però t'agradaria fer-ho, si vols parlar amb l'autor o compartir el gust per la lectura amb altres persones, el Club dels Amics de la Bressola és el teu espai.\nCom diria aquella: «Jo no m'ho perdria!»\nExLL expressa la seva solidaritat amb les vagues de fam simbòliques per tot Occitània en defensa de la llengua\nSegons es va acordar al plenari celebrat a Perpinyà el passat dia 30 de maig en el marc de la Bressolada, les entitats d'Enllaçats per la Llengua donen ple suport i expressen la seva solidaritat vers la vaga de fam començada pel conseller d'Aquitània Dàvid Grosclaude en suport de l'occità, i que s'està eixamplant en els darrers dies amb més persones implicades. Aquest suport quedà reflectit en la Declaració de Perpinyà impulsada per la xarxa d'entitats.\nCàrrecs electes de les regions occitanes van començar ahir al vespre una vaga de fam simbòlica en defensa de la llengua i en suport de Dàvid Grosclaude (Twitter, Facebook), conseller regional d'Aquitània, que va començar una vaga de fam a Bordeu ara fa una setmana. Justament avui a les 18.00 hi ha convocada una concentració a la plaça Royale de Pau per donar suport a Grosclaude.\nDes d'ahir a les vuit del vespre fins avui a les vuit del matí, tot de càrrecs electes han començat l'acció simbòlica de protesta. En un article al seu bloc, Grosclaude ha fet una crida a seguir el mateix exemple. 'Els dejunis simbòlics de vint-i-quatre hores poden ser una demostració de la nostra determinació, sobretot, un bon moment per a cridar l'atenció i demostrar que aquest moviment no es limita a un individu i a un sol lloc. Concerneix tot el territori occità. Tots aquests moviments han de demostrar la nostra capacitat de manifestar-nos pacíficament, però amb determinació. Sé que alguns de vosaltres teniu obligacions professionals i no podeu unir-vos al moviment, però podeu donar-hi suport. Hi ha en joc el compliment de les decisions adoptades per les assemblees democràtiques.'\nDàvid Grosclaude, periodista i conseller pel Partit Occità a Aquitània, vol denunciar la inacció de l'estat francès en la creació de l'Oficina Pública de la Llengua Occitana (OLOP). És un projecte que va ser votat per les assemblees regionals d'Aquitània i de Migdia-Pirineus el juny del 2014, però l'estat encara no hi ha donat resposta, malgrat que no requereix la publicació de cap decret al butlletí oficial.\nL'OLOP serà un organisme interregional per a promoure accions en favor de l'occità en diverses àrees i potenciar el desenvolupament de la llengua. 'El nombre de parlants continua disminuint i és per aquest motiu que la prioritat de l'organisme seria la gent jove', explica.\nLa vaga de fam ha rebut suport de totes les regions occitanes, inclosa la Vall d'Aran.\nEnllaç notícia sencera: http://www.vilaweb.cat/noticia/4350089/20150603/vagues-fam-simboliques-occitania-defensa-llengua.html\nEl passat 30 de maig la xarxa d'entitats d'Enllaçats per la Llengua va impulsar la"Declaració de Perpinyà" en el marc de la Bressolada 2015, document on es dóna suport explícit a les escoles catalanes de la Catalunya Nord i es coordinen forces en pro d'una escola en català a tot el territori.\nVicent Maurí, d'STEPV-IV, llegeix la Declaració de Perpinyà en nom d'Enllaçats per la Llengua a la Bressolada 2015.\nDiscurs d'Enllaçats per la Llengua a la Bressolada...


Salsa de formatges deluxe - Cerdanyola Informa!\nInici » Seccions » La recepta » Salsa de formatges deluxe\n19 Juliol 2018 a 12:00\nsalsa formatges deluxe //Foto:dlcocinaygastronomia.com\nCom a última recepta abans d’unes merescudes vacances, avui preparem una recepta de salsa, per acompanyar multitud de plats, ja siguin tant aperitius com a primers, una salsa de formatges que pot evolucionar segons els que usem:\n• 200 gr. de formatges (brie, roquefort, gruyere i emmental)\n• 125 ml. nata líquida\n• 20 gr. mantega\nRatllem el formatge gruyere i el emmental. Tallem el brie i roquefort a daus més o menys petits.\nEn un cassó a foc lent afegim la mantega i la desfem; afegim la nata i remenem amb cullera de fusta perquè espesseixi.\nAfegim els formatges proporcionats, remenem fins que es fonguin.\nVam provar i afegim sal i pebre al gust.\nAquesta recepta té un major contingut en greix que si féssim una salsa de formatge lleugera (amb llet semidesnatada i formatgets en porcions light). Per equilibrar, acompanyar amb un altre aliment o elaboració lleuger en greixos (per exemple, verdures o peixos a la planxa)\n#dlcocinaygastronomia.com #formatges deluxe #recepta #Salsa


Una campanya exigeix el retorn de les clarisses que custodiaven la Santa Faç - À Punt\nUna campanya exigeix el retorn de les clarisses que custodiaven la Santa Faç\nEls feligresos fan guàrdies per a custodiar la relíquia, i demanen firmes per a no interrompre aquesta tradició de 500 anys.\nEls feligresos de la Santa Faç s'organitzen a torns per a custodiar la relíquia de la Santa Faç. Durant 500 anys ho han fet les monges de l'orde de les clarisses, però les quatre que hi quedaven abandonaren el convent aquest dissabte a la nit.\nHi ha persones voluntàries que fan guàrdia per a acompanyar la relíquia de la ciutat. També han enviat una carta al papa Francesc i han iniciat una arreplegada de firmes en la plataforma change.org per a sol·licitar que les monges hi tornen.\nDolores Armero, promotora de la iniciativa, que ja ha arreplegat més de 3.900 firmes, qualifica que es tracta d'un "segrest" perquè les quatre monges no han abandonat el convent "per voluntat pròpia, sinó que les han obligades a firmar un document que diu que se'n van voluntàriament".\nLa impulsora de les firmes assegura que les "clarisses més majors, Sor Expiración i Sor Rosario, que han volgut sempre acabar les seues vides al monestir, han sigut traslladades a un altre convent. 64 anys d'entrega, des dels 18 anys, i tots sabem que la seua voluntat és acabar les seues vides terrenals a la Santa Faç". Per això, demana que es tinga en compte la mobilització ciutadana i que les clarisses tornen a custodiar la relíquia.\nLes Germanes Clarisses apunten a "raons d'organització"\nPer la seua banda, les germanes clarisses defenen en un comunicat que el trasllat de les quatre monges es deu a raons d'organització interna, i que la intenció és la "renovació de les persones", però reconeix que "això portarà un temps, tenint en compte la crisi vocacional que patim actualment".\nEn una entrevista en Les notícies del matí, el regidor de Seguretat de l'Ajuntament d'Alacant, José Ramón González, ha qualificat la situació de "complicada" i de "preocupant", i ha dit que tant el consistori com el bisbat hi busquen una solució. El primer que s'ha fet ha sigut posar policia per a vigilar les instal·lacions, especialment els accessos a la relíquia.\nL’alcalde d’Alacant, Luis Barcala, ha anunciat també que estan a l’espera de poder contactar amb l’orde de les clarisses. I el bisbat ha assenyalat que respecta l'autonomia de la Federació de Clarisses, i que ha procurat "amb tota insistència posar els mitjans necessaris perquè es quedaren al monestir, com fins ara".\nTaula per a recollir firmes davant el monestir\nAlguns ciutadans d'Alacant han mostrat la seua indignació amb una mobilització a les portes de l'església, i allí han instal·lat una taula per a recollir firmes i aconseguir que les clarisses tornen.


Hobest acompanya les jornades d’intercanvi d’experiències entre els municipis de Manlleu, Hernani, Arbúcies i Cardedeu – LabCoop\nEn el marc del programa Innovadors 2016, la cooperativa Hobest, sòcia col·laboradora del LabCoop, va fer acompanyaments en l’intercanvi d’experiències de l’Ajuntament de Manlleu amb els municipis d’Hernani i Arbúcies.\nLa valoració positiva de la iniciativa ha portat l’ajuntament a repetir l’experiència els pròxims 1 i 2 de febrer i a ampliar-la, aquest cop, amb la participació del municipi de Cardedeu. Les dues jornades tenen com a objectiu conèixer i aprendre experiències d’altres territoris per aplicar-les i transferir-les a cada municipi, donar continuïtat als vincles i intercanvis ja iniciats el 2016 i aprofundir en aspectes i reptes concrets, com el d’estructurar l’acció al territori de manera participativa.\nPer debatre aquest repte, Ruben Suriñach (MésOpcions) i Laura Hernàndez (LabCoop) faran una xerrada-ponència sobre planificació estratègica i processos d’impuls de polítiques públiques en ESS. Les jornades també acolliran una reunió amb la Xarxa d’Iniciatives d’ESS, on es presentaran els diferents projectes en l’ESS existents a Manlleu, i es tancaran amb una dinàmica de grup per intercanviar experiències entre els municipis participants.


La història de Sedaví està íntimament relacionada amb els avatars històrics de la comarca de l'Horta de València i, especialment, amb l'Horta Sud. Abans de l'època àrab, Sedaví manca de vestigis que acrediten la seua existència. I durant aquesta ocupació musulmana, el poblat de Sedaví va quedar reduït a una alqueria o escasses barraques.\nÉs sabut que en l'antiguitat el llac de l'Albufera tenia una extensió superficial molt superior a l'actual. Les seues aigües i la zona lacustre arribaven pel nord fins a Russafa, i per l'oest, fins a la "Via Augusta" que comunicava Roma amb la Bètica. Aquesta important via de comunicació passava de Sagunt a la ciutat de València, d'on eixia per la "Porta", que existia junt al carrer de Sant Vicent, i continuava fins a Xàtiva, evitant "els aiguamolls dels voltants de l'Albufera". Per aquestes dades s'ha situat la "Via Augusta" per l'actual traçat del "Camí Reial", o molt pròxim a ell. Des de Xàtiva continuava fins a Elx, on existia una colònia romana, la "Julia Ilici Augusta". Amb anterioritat al segle XIII, Sedaví era, sens dubte, una part d'aqueixos "aiguamolls" d'aqueixa terra humida, lacustre, plena de matolls i despoblada totalment.\nLa invasió romana no va crear cap assentament en el nostre terme municipal. Si que ho van fer en altres pobles de la nostra comarca, situats en línia de la "Via Augusta" o en terres un poc més altes, com Catarroja i Torrent, entre d'altres.\nCapbreu dels anys 1742,1743 i 1744, un llibre manuscrit conservat a l'Ajuntament, on es fixen i adjudiquen terres del Señorío de Sedaví (pertanyent aleshores a Antonio Barrades Olgiat de Médicis) als seus cultivadors i es delimita el territori del Lloc de Sedaví. Aquest important document històric sobre els orígens de Sedaví va ser donat a la població el 21 de desembre de 1997 per Alfonso Triviño de Villalaín, últim descendent del Señorío de Sedaví.\nAquestes donacions es feien, generalment, en favor de persones individuals, i comprenien cases i heredades. De vegades quedaven subjectes al pagament d'un cens anual de cinc a dotze sous per "jovada", amb els drets de luisme i "fadiga", mentre que en altres ocasions es donava la plena i lliure propietat. El més important d'aquesta prova documental és que demostra que, abans de la conquesta de València pel rei Jaime I, existia un lloc o alqueria àrab amb el nom de Beniçidavi, com antecendent del nostre poble.\nEn aquesta època turbulenta de lluites entre àrabs i berbers, amb les seves diferents tribus i la inquietant situació de la ciutat de Xàtiva, dominada primer pels almoràvits i després conquistada pels almohades, és on situe la eixida d'aquella ciutat d'una família, o grup d'àrabs setabenses, cap a l'horta valenciana, i el seu assentament a la terra de Sedaví, perifèrica de l'Albufera i en les rodalies, encara que suficientment allunyat de la ciutat de València i de les seues permanents tensions i revoltes. Ocorria uns 60 anys abans de la conquesta de València pel rei Jaime I d'Aragó.\nLa majoria dels pobles valencians conserven una toponímia d'origen àrab, mentres uns altres, després de la Reconquesta, van recuperar el seu nom d'origen llatí. Entre els primers tenim a Albal, que deriva de la paraula àrab "ba'l" que significa terra de secà; Alaquàs, que significa arcs; Albaida, "la blanca"; Russafa, "el jardí"; Alginet , "els horts"; tots ells són apel·latius i fan referència a aspectes geogràfics. Hi ha altres toponímics derivats del nom de persones, en que suposadament era habitual precedir-los de les paraules "Abu'l", que significa "pare", "Ben", que significa "fill", o "Beni", que significa "fills"; Beni és el plural de Ben en àrab. Així tenim a Albuixec, Benicalap, Benetússer, Benissa, Benaguasil, Beniparrell, etc. Doncs bé, el nom del nostre poble té el mateix origen àrab, i com a tal és citat en el Llibre del Repartiment amb la denominació de "Beniçidavi", que significa "fills de Cidavi".\n¿Què significa la paraula "Cidavi"? Ja vaig exposar per primera vegada, en el Llibret de Festes de l'any 1964, la meua tesi que la paraula "Cidavi" era la forma vulgar i fonètica de designar a Xàtiva pels àrabs d'ací. La pronunciació fricativa de la "x" inicial és la pròpia de la fonètica aràbic-valenciana. Així, la ciutat dels Papes, cap de la comarca de La Costera, es va dir Xetavi, Saetabi. Per la transmissió oral del nom, pronunciat per gents analfabetes i amb fonètica aràbiga, va transformar la "t" en "d" i la lletra inicial "x" sonava com a "c" o "s"; evolució explicable fàcilment per la ciència etimològica, i finalment l'ús va fer perdre el prefix "*Beni", per la qual cosa l'inicial nom de "Benicidavi", que significa "fills de Xàtiva", es va anar transformant fins a aconseguir la forma ortogràfica i fonètica de Sedaví.\nSiga o no certa aquesta tesi meua, almenys va servir per esborrar de la ment popular i de l'escut local la pueril i errònia interpretació, que llavors estava molt estesa, que el nom del nostre poble procedia de la unió de les dues paraules "seda" i "vi", que feien referència al cultiu extensiu de moreres i vinyes, que existia en els camps del nostre poble a la fi del segle XVIII i principis del segle XIX. Que el nom del nostre poble gens tenia a veure amb aquestes plantacions ha quedat demostrat, doncs sent d'origen àrab, la síl·laba "vi" no podia significar "vi", ja que l'Alcorà, que és la Bíblia dels musulmans, té prohibit als seus adeptes menjar carn de porc i beure vi, amén que els àrabs no parlaven valencià.\nLa nostra tesi queda reforçada per Miguel Asins Palacios, que en la seua "Toponímia àrab-espanyola" defineix el vocable "Sedaví" com a equivalent a "setabense", és a dir, "originari de Xàtiva".\nEl poble tenia únicament tres carrers. Un d'ells, el situat més a l'oest, "el carrer dels Barraques", anomenat també del "Olivar", després conegut per "carrer de l'Església" i hui de Cervantes.\nL'altre, el situat més a l'est, "el carrer del Salobre".\nI el tercer carrer, situat en el mitjà, conegut popularment com el "carrer del Mig".\nAl segle XX, i més concretament a partir de 1965, comença a produir-se la industrialització de Sedaví, que demogràficament provoca un accelerat creixement de la població, ajudat per la important immigració que existeix. En aquest segle, Sedaví deixa de ser un poble agrícola i s'encamina cap a la seua consolidació, com a nucli principalment industrial.\nResum extret del llibre:\n"Sedaví, poble de l'Horta", 1ª edició, 1985, de Vicent Ruiz Monrabal, cronista oficial.\nEl Castell de Sedaví


El COPC convoca eleccions a la Secció de Psicologia Coaching per al proper 6 de maig i obre el termini de presentació de candidatures | COPC - Col·legi Oficial de Psicologia de Catalunya\nEl COPC convoca eleccions a la Secció de Psicologia Coaching per al proper 6 de maig i obre el termini de presentació de candidatures\nLa data límit de presentació de les candidatures a la Junta Directiva de la Secció és el dia 26 de març. El vot s’habilitarà de forma presencial i mitjançant vot electrònic per tal de fomentar la màxima participació.\nLa Junta de Govern del COPC, en la reunió del 26 de febrer, ha acordat convocar eleccions a la Junta Directiva de la Secció de Psicologia Coaching per al 6 de maig de forma presencial. El període de vot electrònic serà determinat properament per la Junta Electoral.\nEls càrrecs a cobrir són tots els càrrecs de la Junta Directiva de la Secció de Psicologia Coaching, mitjançant candidatures completes, i el mandat tindrà una durada igual al temps que quedi per a la celebració de les eleccions al conjunt de juntes directives de les Seccions amb caràcter general.\nQuant a la presentació de candidatures, són elegibles totes les persones col·legiades de la Secció de Psicologia Coaching inscrites amb anterioritat a la data límit de presentació de candidatures, el 26 de març de 2020. Les candidatures hauran de presentar-se per escrit a qualsevol seu del Col·legi, dirigides a la Junta Electoral, i hauran de ser avalades per un mínim de 15 persones col·legiades. Perquè la presentació sigui vàlida, els candidats i candidates proposats hauran d'acceptar-la per escrit, dirigit també a la Junta Electoral. Finalment, en el cas que només hi hagués una candidatura, aquesta serà proclamada sense necessitat de votació el mateix dia fixat per a la votació presencial.\nEl calendari i tota la documentació necessària per presentar candidatura és a l’apartat del web habilitat per a les eleccions, que podeu consultar en aquest enllaç a les Eleccions a la Secció de Psicologia Coaching 2020.\nLa Junta Electoral que vetllarà pel correcte desenvolupament del procés està formada per dos membres de la Junta de Govern, la Sra. Connie Capdevila Brophy i el Sr. Rafael Penades Rubio. Tots els dubtes, aclariments o consultes sobre el procés electoral s’han de fer arribar per escrit i dirigits a la Junta Electoral a través del correu electrònic juntaelectoral@copc.cat. Les respostes vàlides les donarà, també per escrit, la Junta Electoral o algun membre de la Comissió Electoral Administrativa, en cas que les respostes necessàries siguin només informatives sobre temes clars. Aquelles respostes que vinguin per altres vies no seran considerades i, per tant, no tindran validesa. Per últim, les respostes es donaran directament a qui hagi fet la consulta, o en el cas que siguin d’interès general, també es publicaran a la web del COPC per al coneixement general de totes les possibles candidatures.\nEl COPC col·labora en la professionalització dels tècnics i tècniques de les Cases d’Oficis de Barcelona Activa\nAmbdues entitats han signat un acord de col·laboració, per tal d’oferir serveis de psicologia coaching als professionals de les Cases d’Oficis\nEtiquetes: COPC , Institucional , Psicologia Coaching


Actualitat – Montcau-La Mola\nBatxillerat, Escola, Secundària, SomMontcau\nAhir al vespre, vam celebrar l’acte de graduació i entrega d’orles dels alumnes de 2n de batxillerat. Va ser un acte carregat d’emocions que ens va fer molta il·lusió organitzar, i poder compartir amb tots vosaltres. L’acte va acabar amb un pica-pica per tots els nous graduats, famílies, amics i equip! Enhorabona a tots/es i […]\nEl passat dimarts 10 de maig, l’alumnat de 1r de batxillerat va organitzar un concurs de paelles al Torrent de l’Escaiola. Els alumnes van anar fins al Torrent de l’Escaiola caminant i van passar el dia tots junts. Es van premiar a tres grups, un d’ells a la paella més bona, un altre a la més original […]\nPujada solidària al Montcau\nEl passat diumenge 8 de maig l’alumnat i l’equip de l’escola vam pujar al cim del Montcau per sumar el nostre granet de sorra en la recollida de fons per la investigació de les malalties mentals per a la Marató de TV3. Els alumnes de 3r d’ESO van organitzar aquesta iniciativa, i van oferir galetes i pastissos. Se’n van recaptar vora als 550 €. Gràcies per participar-hi!\nCasal d’estiu esportiu\nClub Montcau, Escola, Primària, SomMontcau\nBenvinguts al casal d’estiu esportiu de l’escola! Dirigit als nens i nenes des de 2n de primària. Farem tecnificació de natació, hípica, curses d’orientació, golf i molt més. Més informació i inscripcions fent clic aquí. ARE YOU READY?\nCasal d’estiu cinema\nClub Montcau, Escola, Parvulari, Primària, SomMontcau\nBenvinguts al casal d’estiu de l’escola ambientat en el cinema! Dirigit als nens i nenes de P3 fins 2n de primària. De la mà de la Claqueta i la Cinta farem diferents activitats, jocs, tallers, sortides i molt més. Treballant l’anglès de manera quotidiana, ens endinsarem al món del Far-west, viatjarem a l’espai, viurem […]\nBatxillerat, Club Montcau, Escola, Parvulari, Primària, Secundària, SomMontcau\nUs presentem el nostre llibre de Sant Jordi! Dins hi podreu trobar un recull de dibuixos, poemes, poesies visuals, narracions, poesies i narracions il·lustrades elaborats pels nens i nenes, grans i petits, de l’escola. Esperem que el gaudiu! Fent clic aquí podreu veure el llibre Sant Jordi\nNou intensiu de defensa personal\nBatxillerat, Club Montcau, Escola, Secundària, SomMontcau\nDes del Club Montcau hem preparat una nova activitat: un intensiu de defensa personal. Es tracta d’un intensiu de cinc sessions de defensa personal impartides pel Marc Verge (amb més de 20 anys d’experiència impartint classes d’arts marcials i de defensa personal) i l’lker Garcia. En aquestes cinc sessions es farà una presa de contacte […]\nXXXIè Certamen literari Mercè Blanch\nUn any més Promoció d’escoles Fundació privada convoca el Certamen literari Mercè Blanch. Enguany celebrarem la seva trenta-unena edició. Està dirigit a tots els nois i noies de les escoles del Vallès Occidental que durant el curs 2021-2022 facin ESO, batxillerat o cicles formatius de grau mitjà o de grau superior. Volem convidar als alumnes a […]\nEscola, Parvulari, SomMontcau\nDijous passat a la tarda vam celebrar la Festa de la primavera! A tot l’equip de l’escola ens feia molta il·lusió poder recuperar aquesta celebració amb les famílies de parvulari i tornar-les a convidar per gaudir tots junts d’una tarda de jocs tradicionals! Va ser una fantàstica per reforçar el vincle família-escola. Moltes gràcies a […]\nGaleria d’imatges: Setmana Blanca\nEscola, Primària, Secundària, SomMontcau\nUs compartim algunes imatges de la Setmana Blanca: esquí, esport, neu, companys, amics, grup i equip!


Les dades que sol-licitem en aquesta pàgina Web seran tractades de conformitat a la Llei Orgànica de Protecció de Dades (LOPD) amb la finalitat d'atendre les seves sol-licituds de compra / venda d'immobles o d'atendre les seves consultes i peticions que ens arriben a través dels formularis i correus electrònics que posem a la seva disposició per a tal efecte a la nostra pàgina Web. Aquestes dades formaran part d'un fitxer, el qual ha estat inscrit al Registre General de Protecció de Dades de l'Agència Espanyola de Protecció de Dades (AEPD). També informem a l'usuari que les dades que ens faciliti podran ser comunicades al Unió de Botiguers de L'Hospitalet, amb C.I.F 40416751R. Quan l'usuari usa els formularis i correus electrònics que posem a la seva disposició en aquesta pàgina Web està autoritzant al Unió de Botiguers de L'Hospitalet a l'enviament d'informació comercial sobre els respectius productes i serveis.\nL'usuari podrà accedir, rectificar, cancel-lar les seves dades en qualsevol moment exercitant els seus drets davant el Responsable del Fitxer: Unió de Botiguers de L'Hospitalet, situat al C/ Gràcia 134 baixos 2n de Sabadell - Correu-e: info@hospitaletbotiguers.org\nEs recollirà per via electrònica Únicament la informació imprescindible per poder oferir a l'usuari un servei satisfactori. Quan a l'usuari es connecta a la nostra pàgina Web vam analitzar exclusivament el tipus de navegador que usa, el joc de caràcters que està utilitzant i la seva versió amb l'objectiu que la visualització del Site www.hospitaletbotiguers.org sigui correcta.\nEls accessos o utilització d'aquesta pàgina Web per part de l'usuari implica el seu consentiment i acceptació de totes les condicions exposades en aquesta polÍtica de privadesa.\nAmb la finalitat de facilitar la navegació en el nostre Site, l'usuari dóna el seu consentiment a l'Ús de cookies. L'usuari té la possibilitat de configurar el seu navegador per ser alertat en pantalla de la recepció de cookies i per impedir la seva instal-lació en el seu disc dur. Per navegar per la nostra pàgina Web no és necessari que l'usuari permeti la instal-lació de les cookies enviades per Unió de Botiguers de L'Hospitalet@Unió de Botiguers de L'Hospitalet.com.\nCol-legi Oficial d'Agents Comercials de Sabadel, no utilitza tècniques d' " spamming" i Únicament tractarà les dades que l'usuari transmeti mitjançant els formularis electrònics habilitats en aquesta pàgina Web o missatges de correu electrònic.\nLLEI DE SERVEIS DE LA SOCIETAT DE LA INFORMACIÓ I COMERÇ ELECTRÓNIC I LA LOPD\nEl tractament de les dades de caràcter personal, aixÍ com l'enviament de comunicacions realitzades per mitjans electrònics, es realitzen de conformitat a la Llei Orgànica 15/ 1999, de 13 de desembre, de Protecció de Dades de Caràcter Personal i la Llei 34/ 2002, d'11 de juliol, de Serveis de la Societat de la Informació i Comerç Electrònic.\nL'usuari accepta que la legislació aplicable i els Jutjats i Tribunals competents per a conèixer de les divergències derivades de la interpretació o aplicació d'aquest clausulat són els espanyols. Col-legi Oficial d'Agents Comercials de Sabadel, es reserva el dret a realitzar els canvis que consideri necessaris en els termes i condicions establerts. Les modificacions s'inclouran de forma destacada en ho Site www.hospitaletbotiguers.org\nEl nom de domini www.hospitaletbotiguers.org propietat del Unió de Botiguers de L'Hospitalet.\nLa pàgina Web www.hospitaletbotiguers.org en la seva totalitat, incloent el seu disseny, estructura, distribució, resposta a les consultes realitzades pels usuaris, textos, continguts, logotips, botons, imatges, dibuixos, codi font, documentació, aixÍ com tots els drets de propietat intel-lectual i industrial i qualsevol altre signe distintiu, pertanyen al Col-legi Oficial d'Agents Comercials de Sabadel\nQueda prohibida la reproducció o explotació total o parcial, a través de qualsevol mitjà, dels continguts del Site de l'Unió de Botiguers de L'Hospitalet per a usos diferents de la legÍtima informació als usuaris.\nRESPONSABILITAT DE L'Unió de Botiguers de L'Hospitalet\nUnió de Botiguers de L'Hospitalet no es responsabilitza de qualsevol dany o perjudici derivat d'una circumstància de força major, com per exemple: error en les lÍnies de comunicacions, defectes en el Maquinaria i Programació dels usuaris, fallades en la xarxa d'Internet (de connexió, en les pàgines enllaçades).\nNo es garanteix que la pàgina Web vagi a funcionar constant, fiable i correctament, sense retards o interrupcions.\nUnió de Botiguers de L'Hospitalet es reserva el dret a modificar la present polÍtica de privadesa amb l'objectiu d'adaptar-la a les possibles novetats legislatives, aixÍ com a les quals es puguin derivar dels codis tipus existents en la matèria o per motius estratègics o corporatius. Tot això, sense perjudici de reclamar el consentiment necessari dels afectats per realitzar els tractaments requerits, quan aquest consentiment no es consideri atorgat en funció dels termes de la present polÍtica de privadesa.\nUnió de Botiguers de L'Hospitalet té com objectiu principal garantir la privadesa i confidencialitat de les dades de caràcter personal dels usuaris, recabades a través de qualsevol sistema que permeti la transmissió de dades. Per tant, manifesta el seu compromÍs de compliment amb la legislació que en aquesta matèria es trobi vigent a cada moment.\nUnió de Botiguers de L'Hospitalet no es responsabilitza del mal Ús que es faci dels continguts de la seva pàgina Web, sent responsabilitat exclusiva de la persona que accedeix a ells o els usa. Tampoc assumeix cap mena de responsabilitat per la informació continguda a les pàgines Web de tercers a les quals es pugui accedir a través d'enllaços des de la pàgina www.hospitaletbotiguers.org. La presència d'aquests enllaços té una finalitat merament informativa, i no constitueixen en cap cas una invitació a la contractació de productes o serveis que es puguin oferir en la pàgina Web de destinació.\nEn cas que l'Unió de Botiguers de L'Hospitalet tingués coneixement efectiu que l'activitat o la informació a què remeten aquests enllaços és il-lÍcita, constitutiva de delicte o que pot lesionar anyells o drets de tercers susceptibles d'indemnització, actuarà amb la diligència necessària per suprimir o inutilitzar l'enllaç corresponent al més aviat possible.


El Grup de Recerca de Cerdanya incrementa la participació a les activitats d'estiu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Grup de Recerca de Cerdanya incrementa la participació a les activitats d'estiu\nEl Grup de Recerca de Cerdanya incrementa la participació a les activitats d'estiu\nDins el programa d'agost, el dia 13 Carles Gascón parlarà al Museu Cerdà sobre el llegat dels càtars\nEl Grup de Recerca de Cerdanya està incrementant la participació en les activitats d'estiu respecte de l'any passat. En les xerrades del mes de juliol han sumat en conjunt 291 assistents, un 30% més que l'any passat.\nPer aquest mes d’agost, aquest dimarts mateix s'ha programat un balanç de les prospeccions al jaciment paleolític de Montlleó, a Prats i Sansor, amb el seu responsable Xavier Mangado. Dijous dia 4, Íñigo Soteras explicarà les seves aventures al pol sud, en la conferència Doctor en la Antártida. I divendres Carles Flaquer parlarà sobre ratpenats. El dia 6, se seguirà en temes naturals i Quin Sala Raduà oferirà explicacions sobre els escarabats de Cerdanya, un tema desconegut pel gran públic.\nLa setmana vinent, el dia 11s'exposarà les principals espècies de plantes invasores al Pirineu, a càrrec del naturalista Albert Ruzafa. El dia 12, tindrà lloc la tercera “Trobada de poesia i música d’estiu”.\nEl dia 13 el protagonisme serà per al reconegut historiador urgellenc Carles Gascón, que aprofundirà en la petjada dels càtars a Cerdanya. Finalment, el dia 18, Carlos Guardia farà una visita virtual pels senders i camins de la comarca, així com de la resta del Pirineu.\nQuasi totes les activitats es fan els vespres al Museu Cerdà i són gratuïtes.